વિનસમ ડાયમંડ્સ એન્ડ જ્વેલરી એક લિસ્ટેડ કંપની છે. તેના ગ્રુપની કંપની ફોરએવર પર દેશમાં 15 બેંકોનું 6,800 કરોડ રૂપિયા દેવું છે. ભારતે ગત વર્ષના મધ્યમાં યુનાઈટેડ અરબ અમીરાતને એલઆર મોકલ્યા હતા. યુએઈએ તેનો હજુ સુધી જવાબ નથી આપ્યો. કેટલાક મહિના પહેલા યુએઈએ ઈન્ડિયાના ફાઈનાન્શિયલ ઈન્ટેલિજન્સ યુનિટને કેટલીક માહિતી આપી હતી. આ યુનિટ શંકાસ્પદ ફાઈનાન્શિયલ ટ્રાન્ઝેક્શન સાથે સંલગ્ન માહિતીઓ હેન્ડલ કરે છે. મામલાની જાણકારી રાખનારા એક શખસે ઈટીને જણાવ્યું કે, ‘એફઆઈયુને મળેલી માહિતી અનૌપચારિક આધાર પર મળી હતી. તે કંઈ ખાસ ન હતી. અમે ઈચ્છીએ છીએ કે દુબઈ એલઆરનો જવાબ સત્તાવાર રીતે આપે. વિનસમની લેણદેણ અને ઋણદાતાઓના આરોપોને જોતા અમારે કોઈપણ પ્રકારની કાર્યવાહી માટે દુબઈના સહકારની જરૂર છે. એ સરળ નહીં હોય, કેમકે જતિન મહેતાએ સેન્ટ કિટ્સની નાગરિકતા લઈ લીધી છે, જેની સાથે ભારતની પ્રત્યાર્પણ સંધિ નથી.’